— Мы не проста сябры з беларусамі — мы радня, таму ехалі сюды з лёгкім сэрцам і добрым настроем, — адзначыла намеснік старшыні ўрада Пермскага края Ірына Івенскіх, што ўзначаліла афіцыйную дэлегацыю. — У Нацыянальнай бібліятэцы мы адкрылі фотавыставу нашай знакамітай драўлянай скульптуры, але гэты старажытны пермскі цуд варта ўбачыць ужывую! Наш губернскі аркестр летась адзначыў 75-годдзе. Яго ведаюць у Еўропе. Спадзяюся, беларускія слухачы адчуюць, чаму. Калектывам кіруе легендарны чалавек — палкоўнік Яўген Тверацінаў. Нам шчыра хочацца гэтым падзяліцца. Дзякуй, што чакалі нас, а мы чакаем вас у наступным годзе!